मीसा बंदियों के सम्मेलन में हुई अहम मुद्दों पर चर्चा
जलवाड़ा| कस्बेके राड़ी धाम परिसर में लोकतंत्र रक्षा मंच का संभाग स्तरीय सम्मेलन आयोजित किया। इसमें कोटा, बूंदी, बारां झालावाड़ के मीसा बंदियों ने भाग लिया। कार्यक्रम के मुख्य अतिथि भाजपा के प्रदेश उपाध्यक्ष राजेंद्र गहलोत थे। अध्यक्षता कोटा नगर निगम के महापौर महेश विजय ने की। विशिष्ट अतिथि ग्वालियर मध्यप्रदेश के राधारमण राठी, प्रदेश महामंत्री देवराज बोहरा, प्रदेश संरक्षक हनुमान शर्मा थे।
संचालन रक्षा मंच के संयोजक लालचंद गर्ग ने किया। कार्यक्रम को संबोधित करते हुए प्रदेश उपाध्यक्ष गहलोत ने कहा कि जेल में बंद बंदियों को 13 हजार रुपए पेंशन दी जाती है, जबकि मध्यप्रदेश सरकार ऐसे लोगों को 25 हजार रुपए मासिक पेंशन दे रही है। ऐसे में सभी बंदियों को एकजुट होकर सरकार से समान पेंशन देने की मांग करनी चाहिए। प्रदेश महामंत्री देवराज बोहरा, नगर निगम महापौर विजय ने भी विचार व्यक्त किए।
इन्होंनेकिया स्वागत: अशोकसोनी, रामेश्वर सेन, सरपंच विष्णु गुप्ता, बलराम नागर, हरिनारायण नागर, गिर्राज, पूर्व सरपंच पंकज गुप्ता, बाबूल सिंह, कन्हीराम, राजेंद्र शमा्र, धन्नालाल गौड़, नंदकिशोर, प्रहलाद, मांगीलाल, सत्यनारायण चौरसिया, मुकुट गोस्वामी ने अतिथियों का स्मृति चिन्ह भेंटकर स्वागत किया
hin_Deva hin_Deva hin_Deva hin_Deva